Diari Oficial de la Generalitat Valenciana


Sumari del DOGV 5306, del 19-07-2006 (2006/8530)

ACORD de 29 de juny de 2006 ,de Comanda de Gestió entre la Secretària Autonòmica de Relacions amb l'Estat i Comunicació de la Presidència de la Generalitat i la Secretària Autonòmica de Cultura i Política Lingüística de la Conselleria de Cultura, Educació i Esport.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5306

Data del DOGV
:   19-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/8530


Data del document
:   29-06-2006

Organisme emissor
:   Presidència de la Generalitat

Tipus de document
:   Acord

Descriptors 

:   * administració central
    * llengua regional
    * document oficial
    * delegació de poders
    * traducció

ACORD de 29 de juny de 2006 ,de Comanda de Gestió entre la Secretària Autonòmica de Relacions amb l'Estat i Comunicació de la Presidència de la Generalitat i la Secretària Autonòmica de Cultura i Política Lingüística de la Conselleria de Cultura, Educació i Esport. [2006/8530]  
València, 29 de juny de 2006  
Reunits:   
D'una part, la secretària autonòmica de Relacions amb l'Estat i Comunicació, Paula Sánchez de León Guardiola, facultada per a este acte en virtut de les competències atribuïdes pel Decret 180/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Presidència de la Generalitat. D'una altra part, la secretària autonòmica de Cultura i Política Lingüística, Concepción Gómez Ocaña, facultada per a este acte en virtut de les competències atribuïdes pel Decret 183/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport.  
Ambdues parts, reconeixent recíprocament la capacitat d'obrar i d'obligar-se en virtut de la representació que ostenten,   
Exposen:   
Primer. La Direcció General de Relacions Informatives de la Secretaria Autonòmica de Relacions amb l'Estat i Comunicació posarà en marxa un projecte de cada dia institucional en format electrònic amb informació institucional dels distints departaments i organismes de la Generalitat per a augmentar la qualitat i immediatesa en les relacions amb els mitjans de comunicació, i facilitar la transparència de la Generalitat.  
Segon. Que la Generalitat en el seu conjunt compta amb un compromís clar amb l'ús i recuperació del valencià, tal com es desprén de la redacció del nostre Estatut d'Autonomia i per això l'esmentat diari electrònic, COMUNICA GVA ha de ser facilitat en les dues llengües oficials de la comunitat autònoma.  
En la consecució d'este propòsit, el departament impulsor del projecte informatiu no té el servici, personal i experiència per a assumir un procés àgil de traducció al valencià dels referits continguts informatius.  
Tercer. Per tant, s'ha considerat oportú per raons d'eficàcia acudir a l'instrument de la comanda de gestió perquè la Conselleria de Cultura, Educació i Esport, que té assignades les competències en matèria d'ús i promoció del valencià, es responsabilitze de la traducció de les notes de premsa i qualsevol informació a incloure en el mencionat diari electrònic.  
Per tot això i d'acord amb l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'establix el present acord de comanda de gestió de conformitat amb les següents   
Clàusules:   
Primera. Objecte de l'acord   
És objecte del present acord encomanar a la Conselleria de Cultura, Educació i Esport la traducció o versió en valencià de les notes informatives que la Direcció General de Relacions Informatives li facilite per a la seua posterior inclusió com a continguts en la pàgina institucional COMUNICA GVA.  
Atenent a l'objecte del present acord, s'encomana a la Conselleria de Cultura, Educació i Esport, les actuacions necessàries per a dur a terme la traducció al valencià de notes informatives i qualsevol altra informació rellevant per a la seua inclusió en la pàgina institucional COMUNICA GVA.  
De conformitat amb el dit propòsit, la Direcció General de Relacions Informatives facilitarà en format electrònic una còpia de les informacions al departament que s'indique per part de la Conselleria de Cultura, Educació i Esport. El departament autoritzat tornarà en el mateix format la còpia de les informacions traduïdes al valencià, sense que en la remissió de qualsevol de les informacions puga produir-se cap alteració dels continguts tant en la versió en castellà com en la versió en valencià.  
Segona. Comissió paritària   
Per a l'execució, desenvolupament i direcció dels treballs, així com per al seguiment de l'execució dels treballs, es constituirà una comissió paritària formada per dos representants de cada una de les dos conselleries, que actuarà davall la supervisió de les titulars de les dos secretaries autonòmiques que subscriuen esta comanda.  
Tercera. Finançament   
Els costos derivats pel finançament de la traducció de la documentació a què es referix l'acord seran assumits per la Conselleria de Cultura, Educació i Esport a càrrec del seu pressupost ordinari.  
Quarta. Termini de vigència   
El present acord de relació entre els departaments del Consell de la Generalitat tindrà una duració de dos anys, prorrogables, si és el cas.  
Quinta. Publicació   
El present acord de comanda de gestió haurà de ser publicat per a la seua eficàcia en el Diari Oficial de la Generalitat, en virtut del que disposa l'article 15.3 de la Llei de Règim Jurídic de les Administracions Públiques i del Procediment Administratiu Comú.   
En prova de conformitat, firmen en dos exemplars i a un sol efecte, el present acord en el lloc i la data dalt indicats.  
La secretària autonòmica de Relacions amb l'Estat i Comunicació  
Paula Sánchez de León Guardiola  
La secretària autonòmica de Cultura i Política Lingüística  
Concepción Gómez Ocaña